I [[1950'erne]] havde han flere gange deltaget i [[US Open-mesterskabet i herresingle|det amerikanske mesterskab i herresingle]] med en plads i anden runde i [[1955]] og [[1957]] som bedste resultater, og han havde i [[1972]] været i finalen om det [[USA|amerikanske]] mesterskab for spillere over 35 [[år]]. Efter at have [[kønsskifte|skiftet køn]] begyndte [[Renée Richards|Richards]] i [[1976]] som [[kvinde]] at deltage i regionale tennisturneringer i [[Californien]] med gode resultater til følge. Bl.a. vandt hun La Jolla Tennis Tournament Championships, hvor hun knuste sine modstandere, og efterfølgende blev hun inviteret til at deltage i den [[professionel]]le turnering Tennis Week Open i [[South Orange]], [[New Jersey]]. Men 25 af de 32 deltagere i turneringen meldte afbud, og [[United States Tennis Association|USTA]] og [[WTA]] trak deres støtte til turneringen tilbage. Derefter ansøgte hun om at deltage i [[US Open 1976]], men [[United States Tennis Association|USTA]], [[WTA]] og [[USA's Olympiske Komite]] (USOC) havde på det tidspunkt en regel om at [[kvinde]]lige atleter skulle verificere deres [[køn]] ved en [[kønskromatin]]-test, men [[Renée Richards|Richards]] afviste at gennemføre testen og blev derfor nægtet deltagelse i [[US Open 1976|US Open]] og andre turneringer i [[sommer]]en [[1976]].<ref name="Justice">Roger I. Abrams: ''Sports justice: the law and the business of sports'' (Northeastern University Press, [[2010]])</ref>
Sport Kultur